Globalni posebni kazalnik in skupni indeks se zmnožita, da se izračuna vrednost posodobitve. Vrednost posodobitve je izražena kot odstotek, ki se uporabi linearno za neto osebne prejemke in pokojnine celotnega osebja EU z učinkom od 1. julija.

Zato v skladu s členom 65(1) kadrovskih predpisov posodobitev osebnih prejemkov in pokojnin odraža letno gibanje (med 1. julijem prejšnjega leta in 1. julijem tekočega leta):

‒načelu primerljivosti gibanja kupne moči osebja EU in nacionalnih uradnikov v državnih upravah (člen 65 in Priloga XI h kadrovskim predpisom) ter

Določbe o trenutni metodi za posodabljanje osebnih prejemkov in pokojnin so bile sprejete v okviru reforme kadrovskih predpisov EU leta 2013. Uporabljajo se od 1. januarja 2014 vsaj do 31. decembra 2023.

To vmesno poročilo izvaja navedeno določbo z opisom postopka in izida izvajanja pravil za posodabljanje osebnih prejemkov in pokojnin v skladu s Prilogo XI h kadrovskim predpisom (v nadaljnjem besedilu: metoda) ter solidarnostne dajatve v skladu s členom 66a za obdobje 2014–2018.

Člen 15(4) Priloge XI h kadrovskim predpisom, kakor so bili nazadnje spremenjeni leta 2013, določa, da Komisija ob koncu leta 2018 Evropskemu parlamentu in Svetu predloži vmesno poročilo o uporabi Priloge XI in člena 66a kadrovskih predpisov.

Medtem ko se plačne lestvice in osnovni zneski uporabljajo za celotno osebje EU, se korekcijski koeficienti uporabljajo za osebje, ki dela na delovnih mestih zunaj Bruslja in Luxembourga in ki ne bi smelo finančno trpeti zaradi višjih življenjskih stroškov v svojih krajih zaposlitve niti imeti koristi zaradi nižjih življenjskih stroškov.

Določba o izjemah omejuje povečanje kupne moči osebja EU, če pride do upada gospodarske rasti EU. Če je napovedano zmanjšanje BDP EU in če se kupna moč, merjena s posebnim kazalnikom, poveča, se glede na obseg zmanjšanja BDP del povečanja kupne moči preloži na naslednje leto v skladu s spodnjo preglednico:

‒da se v letih 2013 in 2014 posodobitev osebnih prejemkov in pokojnin celotnega osebja institucij ter drugih organov in agencij Unije na podlagi metode prekine (glej del 3.4.1 o dveletni zamrznitvi plač) in

Zaradi upoštevanja še posebej težkih gospodarskih in socialnih razmer v Uniji v navedenem obdobju in v skladu s sklepi Evropskega sveta, sprejetimi februarja 2013, je bilo v okviru reforme tudi odločeno:

V skladu s členom 336 PDEU so bili po posvetovanju z drugimi zadevnimi institucijami in njihovimi upravami, zlasti Sodiščem in Računskim sodiščem, v redni zakonodajni postopek za spremembo kadrovskih predpisov vključeni Komisija s svojo pravico do pobude ter Evropski parlament in Svet kot sozakonodajalca. Pred predlogom Komisije je bilo opravljeno obsežno posvetovanje s predstavniki osebja vseh institucij. Med rednim zakonodajnim postopkom je tudi Svet izvedel svoj postopek posvetovanja s predstavniki osebja.

Metoda je bila dogovorjena leta 2013 v okviru pogajanj, v katera so bili vključeni institucije EU, njihove uprave in predstavniki njihovega osebja.

Podrobne informacije o gibanju globalnega posebnega kazalnika in skupnega indeksa so navedene v delu 3 oziroma 4.

Korekcijski koeficient (= ekonomska pariteta/menjalni tečaj)

Plača v kraju zaposlitve

(v eurih za države euroobmočja)

Menjalni tečaj

(= 1 za države euroobmočja)

Plača v Bruslju

(v eurih)

=

X

X

Korekcijski koeficienti se posodobijo vsaj enkrat na leto z učinkom od 1. julija.Podrobno gibanje korekcijskih koeficientov v referenčnem obdobju je navedeno v delu 5.

2.2.Pravni okvir za letno izvajanje metode, sprejete leta 2013

2.2.1.Postopek za izvajanje metode – potek dela pri posodobitvi

Člen 65 kadrovskih predpisov določa, da se letna posodobitev osebnih prejemkov in pokojnin opravi pred koncem leta ob upoštevanju poročila o statističnih podatkih, ki jih pripravi Eurostat. V nadaljevanju tega člena je navedeno, da se zneski in ponderji (korekcijski koeficienti) iz člena 64 in člena 65(1) razumejo kot zneski in ponderji, katerih vrednost se lahko v nekem trenutku posodobi „brez posredovanja drugega pravnega akta“.Komisija informativno objavi posodobljene zneske in ponderje v dveh tednih po posodobitvi v seriji C Uradnega lista Evropske unije.

Poleg tega Priloga XI h kadrovskim predpisom določa podrobna pravila o izračunu posodobitve ter vlogo Eurostata in nacionalnih statističnih inštitutov pri spremljanju kakovosti osnovnih podatkov in uporabljenih statističnih metod.

Branje zgornjih določb skupaj, kakor je potrjeno v uvodnih izjavah Uredbe št. 1023/2013, kaže, da je posodobitev opredeljena kot „samodejen“ ali „mehanski“ dogodek, ki se zgodi brez kakršnega koli postopka odločanja med institucijami EU, temelji pa na strogo opredeljeni metodologiji obdelave pomembnih statističnih podatkov, kar zadeva izračun zneskov in ponderjev.

V zvezi s postopkom je Komisija notranje opredelila potek upravnega dela, v katerega je vključenih več njenih služb, da se zagotovi pravilna izvedba posodobitve, potem ko Eurostat izračuna in pošlje temeljne statistične podatke. Glavni cilj poteka dela je vzpostavitev potrebnih kontrol in preverjanj kakovosti, da se zagotovita potrebna proračunska uskladitev ter pravočasna seznanitev institucij, organov in agencij EU s strani Komisije.

Službe Evropske komisije uporabljajo ta potek dela nemoteno od leta 2014. Znatno je olajšal uspešno tehnično izvajanje metode. Posledično so bila vsa zapadla plačila in vračila, ki izhajajo iz posodobitev v obdobju 2014–2018 in so vplivala na osebne prejemke ter pokojnine osebja v institucijah in agencijah EU, izvršena v zakonskem roku.

2.2.2.Sklop strogih obveznosti poročanja

Čeprav letna izvedba posodobitve ne zahteva sprejetja pravnega akta, sta sozakonodajalca določila stroge obveznosti poročanja:

‒v skladu s členom 65(1) kadrovskih predpisov Komisija vsako leto Evropskemu parlamentu in Svetu posreduje poročilo o podatkih o proračunskem učinku osebnih prejemkov in pokojnin uradnikov Unije,

‒v skladu s členom 15 Priloge XI h kadrovskim predpisom se sedanje vmesno poročilo o uporabi Priloge XI in člena 66a kadrovskih predpisov Evropskemu parlamentu in Svetu predloži leta 2018,

‒poleg tega Komisija v skladu s členom 15 Priloge XI h kadrovskim predpisom pred 31. marcem 2022 Evropskemu parlamentu in Svetu predloži poročilo, v katerem oceni, ali je gibanje kupne moči osebnih prejemkov in pokojnin uradnikov Unije v skladu s spremembami kupne moči plač nacionalnih javnih uslužbencev v državnih upravah. Komisija na podlagi navedenega poročila, če je primerno, da predlog za spremembo Priloge XI in člena 66a kadrovskih predpisov na podlagi člena 336 Pogodbe o delovanju Evropske unije.